open-index/open-wikipedia-markdown huggingface dataset:
Bulevardi

**Bulevardi** tarkoittaa puistokatua, jossa on keskimmäisenä raitiotie tai ajoradat, joiden reunoilla on puurivi, ja reunimmaisina jalankulun ja pyöräilyn väylät. Bulevardille käänteinen puistokatu on esplanadi, jossa puisto on keskimmäisenä, ajoratojen välissä. Bulevardisointi on toimenpide, jossa olemassaoleva väylä muutetaan bulevardiksi.

Sana bulevardi on peräisin hollannin sanasta *bolwerk*, joka tarkoittaa alkujaan paaluista tehtyä vallin tukirakennelmaa ja lainattiin siinä merkityksessä jo keskiajalla ranskaan muodossa *boulevard*.  Sanan merkityksen muuttuminen johtuu siitä, että aikojen kuluessa monissa kaupungeissa, erityisesti Pariisissa, on kaupunkiasutus laajentunut vanhojen kaupunginmuurien ulkopuolelle, minkä jälkeen vanhat muurit valleineen ja tukirakennelmineen on purettu ja niiden paikalle rakennettu kaupungin keskustaa kiertävien puistokatujen ketju. Pariisiissa tällaisten puistokatujen nimessä on säilynyt sana *Boulevard*, jota sittemmin on alettu käyttää muistakin puistokaduista. Pariisin bulevardit muodostavatkin kaupungin keskiosien ympärille kolme samankeskistä kehää. Samaan tapaan myös esimerkiksi Wienin Ringstraße sijaitsee 1800-luvulla puretun, jo kauan sitä ennen kaupungin sisään jääneen kaupunginmuurin paikalla.

Myöhemmin nimitystä bulevardi on kuitenkin alettu käyttää muistakin kuin vanhojen puolustusmuurien kohdalla sijaitsevista puistokaduista. Suomessakin muun muassa Helsingissä on Bulevardi-niminen puistokatu.

## Lähteet

## Aiheesta muualla
Padasjoen vaakuna

**Padasjoen vaakuna** on Olof Erikssonin suunnittelema ja siinä on punaisella pohjalla hopeinen pata aaltokoroisen hirren päällä. Padas tarkoittaa joen pyörrekohtaa. Kyseessä on puhuva vaakuna viitaten kunnan nimeen.
Jaska

**Jaska** on suomalainen miehen etunimi. Sitä käytetään Jaakon, hieman myös Jarkon, Jarmon ja Jarnon lempinimenä, mutta sitä on annettu viralliseksi etunimeksi ainakin 1920-luvulta lähtien.

## Tunnettuja Jaska-nimisiä
*Jaska Filppula, suomalainen kirjailija
*Jaska Raatikainen, suomalainen muusikko
*Jaska Vilén, suomalainen jääkiekkoilija

### Oikea nimi muu kuin Jaska
*Jaakko ”Jaska” Lukkarinen, suomalainen rumpali ja jazz-muusikko
*Jaakko ”Jaska” Mäkynen, suomalainen laulaja
*Pukkilan Jaska, ainakin kahden suomalaisen puukkojunkkarin nimi

## Muita
*Jaska Autero, tunnistamaton suomalainen kirjailijanimimerkki
*Kulta-Jaska, suomalainen rahapeli
*Jaska Jokunen, sarjakuvahahmo
*Jaska (engl. Jay Weldon) Ville Vallattoman ystävä
*Jaska-veturi Punainen höyryveturi
*Jaska Vaara (), hahmo elokuvasarjassa *[[Ihmeperhe (elokuvasarja)|Ihmeperhe]]*

## Lähteet
*Anne Saarikalle, Johanna Suomalainen: *Suomalaiset etunimet Aadasta Yrjöön*, artikkelit Jaakko, Jarkko, Jarmo, Jarno ja Jaska.
Yöapinat

**Yöapinat** eli durukulit (*Aotus*) on eteläamerikkalainen apinasuku. Se on yöapinoiden heimon (**Aotidae**) ainoa suku. Suvun nimi tarkoittaa ”korvatonta”. Yöapinoillakin on korvat, mutta niiden ulkokorvat ovat todella pienet ja vaikeasti havaittavissa. Yöapinat ovat ainoita todellisia yöllisiä apinoita.

Yöapinoiden turkki on väriltään selkäpuolelta harmaa ja vatsasta punaoranssi. Niiden pää on pyöreä ja silmät ovat suuret ja eteenpäin suuntautuneet. Yöapinat ovat suhteellisen pieniä apinoita. Niiden koko vaihtelee 24 ja 37 senttimetrin ja paino 0,6 ja 1,3 kilogramman välillä. Häntä on yleensä muuta vartaloa pidempi, mutta se ei pysty toimimaan tarttumahäntänä.

Yöapinalajeja tavataan laajalti Keski- ja Etelä-Amerikassa kaikenlaisissa metsissä Panamasta, Paraguayhyn ja pohjoiseen Argentiinaan. Ne viettävät päivänsä piileskellen puunkoloissa tai oksistoissa odottaen yötä ja ravinnonhakua.

Yöapinat ovat pariuskollisia ja ne elävät perheryhmissä. Eläinten reviiri on yleensä kooltaan noin yhdeksän hehtaaria. Muut ryhmät karkotetaan omalta alueelta huutamalla tai tappelemalla. Yöapinoiden huudot ovat monipuolisia, sillä niitä käytetään oman reviirin puolustamisen lisäksi mm. vihollisista varoittamaan ja nuorilla aikuisilla parin etsimiseen. Yöapinoilta on tunnustettu yli 50 erilaista huutoa.

Nykyisin yöapinalajeja tunnetaan 12, ja ne jakautuvat fylogeneettisesti eteläiseen ja pohjoiseen ryhmään.

## Sukuun kuuluvia lajeja
*Paraguaynyöapina (*Aotus azarai*)
*Kolumbianyöapina (*Aotus brumbacki*)
*Mäkiyöapina (*Aotus hershkovitzi*)
*Brasilianyöapina (*Aotus infulatus*)
*Panamanyöapina (*Aotus lemurinus*)
*Perunyöapina (*Aotus miconax*)
*Tigrenyöapina (*Aotus nancymaae*)
*Amazonianyöapina (*Aotus nigriceps*)
*Yöapina (*Aotus trivirgatus*)
*Orinoconyöapina (*Aotus vociferans*)

## Lähteet

## Aiheesta muualla
*iNaturalist: Suku ''Aotus''
*ITIS: Aotus 
*UniProt: Taxonomy -  Aotus (night monkeys) 
*Global Biodiversity Information Facility (GBIF): Aotus 
*University of Michigan, Animal Diversity Web (ADW): Aotus, night monkeys 
*Pherobase: Semiochemicals of Genus Aotus
Bilirubiini

**Bilirubiini** on hemoproteiinien aineenvaihduntatuote. Hemoproteiineja ovat esimerkiksi hemoglobiini, myoglobiini ja elektroninsiirtoketjussa toimiva sytokromi. Bilirubiini on rasvaliukoinen, joten elimistö ei saa eritetyksi sitä sellaisenaan, vaan se joutuu enterohepaattiseen kiertoon eli kiertää **suoli-[[porttilaskimo]]-[[maksa]]-suoli**-reittiä. Plasman albumiini kuljettaa bilirubiinin maksaan, missä se konjugoituu glukuronihapon kanssa vesiliukoiseksi bilirubiinidiglukuronidiksi (C45H52N4O18). Maksasta bilirubiinidiglukuronidi erittyy sapen väriaineeksi, ja poistuu sitten elimistöstä ulosteen mukana. Bilirubiinidiglukuronidi aiheuttaa ulosteeseen tumman värin, jota vauvojen ulosteessa ei vielä ole. Suoleen tulevan bilirubiinidiglukuronidin hydrolysoituminen ja pelkistyminen tummiksi väriaineiksi alkavat vasta suolen mikrobikasvuston muututtua.

Harmittomassa Gilbertin syndroomassa maksan kyky konjugoida bilirubiinia on heikentynyt. Jos veressä on runsaasti bilirubiinia (bilirubinemia), tämä voi vahingoittaa aivokudosta. Tämä on vaarallista erityisesti vastasyntyneillä, joiden maksa ei kykene vielä käsittelemään kaikkea bilirubiinia. Sininen valo hajottaa bilirubiinia.

## Bilirubiinin poistuminen elimistöstä bilirubiinidiglukuronidina

Bilirubiinidiglukuronidi on glukuronihapon konjugaatti. Konjugtoituminen tapahtuu UDP-glukuronaatin kanssa, jota syntyy glukoosin aineenvaihdunnassa. Glukoosi aktivoituu UDP-glukoosiksi, joka reagoi uridiinitrifosfaattitähteen kanssa, jolloin muodostuu UDP-glukuronaattia. UDP-glukuronaatti reagoi maksassa bilirubiinin kanssa muodostaen bilirubiinidiglukuronidia, joka on huomattavasti vesiliukoisempi kuin bilirubiini. Näin syntynyt tuote siirtyy maksassa sappihiussuoniin ja edelleen sapen kautta pois eritettäväksi sappiväriaineena.

## Katso myös
*Bilirubinemia
*Bilirubinuria
*Crigler-Najjarin oireyhtymä
*Dubin-Johnsonin oireyhtymä

## Lähteet

## Aiheesta muualla

*Terveysportti, metatesaurus: Bilirubiini
* PubChem: Bilirubin 
* Kyoto Encyclopedia of Genes and Genomes (KEGG): Bilirubin 
* Human Metabolome Database: Bilirubin 
* Toxin and Toxin Target Database (T3DB): Bilirubin 
*ChemBlink: Bilirubin 
* The Comparative Toxicogenomics Database (CTD): Bilirubin
Keskenmeno

**Keskenmeno** tarkoittaa ihmisillä raskauden itsestään tapahtuvaa keskeytymistä ja alkion tai sikiön poistumista kohdusta joko itsestään tai lääkärin avustamana. Keskenmenossa syntyvä sikiö ei ole elinkelpoinen ja useimmiten kuolee.

Ihmisillä keskenmenon katsotaan tapahtuvan ennen 22. raskausviikon loppua tai kun sikiö painaa alle 500 grammaa. Mikäli sikiö painaa yli 500 grammaa tai raskaus keskeytyy 22. raskausviikon jälkeen, kyseessä katsotaan olevan ennenaikainen synnytys, koska syntyvä lapsi voidaan saada pidettyä hengissä. Ennenaikaisen synnytyksen ja keskenmenon raja on lääketieteen kehittyessä siirtynyt aiemmaksi. Viikon 22 jälkeen tapahtuva tai yli 500 grammaa painavan sikiön kuolemaa kutsutaan kohtukuolemaksi. 

Keskenmeno merkitsee lähes aina lapsen kuolemaa, sillä näin varhaisessa kehitysvaiheessa syntyvällä sikiöllä on nykylääketieteen keinoin vain teoreettiset elinmahdollisuudet. Jos raskaus keskeytyy spontaanisti 23.–37. raskausviikolla, kyseessä ei ole enää keskenmeno vaan *ennenaikainen synnytys*, ja syntyvää lasta sanotaan tällöin *[[keskonen|keskoseksi]]*. Keinotekoisesti aiheutettua raskauden keskeytymistä kutsutaan puolestaan abortiksi. 

10–15 % tiedossa olevista raskauksista keskeytyy ennen 22. raskausviikon päättymistä ja valtaosa (80 %) niistä kahdeksan ensimmäisen raskausviikon aikana. 

Todellinen raskauksien keskenmenon osuus kaikista raskauksista on vielä suurempi. On arvioitu, että jopa kolmasosa raskauksista keskeytyy itsestään. Suurin osa keskenmenoista tapahtuu aivan raskauden alkuvaiheessa, ennen kuin nainen on tietoinen raskaudestaan. Suurimmassa osassa näistä keskenmenoista nainen ei huomaa mitään kuukautisten mahdollisen pienen epäsäännöllisyyden lisäksi, ja näin alkuvaiheen raskaus ja keskenmeno eivät tule koskaan tietoon. 

Yleisimpien, varhaisvaiheessa tapahtuvien keskenmenojen tavallisin syy on viallinen siittiö- tai munasolu. Arvioiden mukaan yli puolet yksittäisistä keskenmenoista johtuu sikiön kromosomipoikkeavuuksista.

## Riskitekijät
Yötyötä sisältävä vuorotyö lisää keskenmenon riskiä.

## Myöhäinen eli keskiraskauden keskenmeno
Huomattavasti vähemmän keskenmenoja aiheutuu 12. raskausviikon jälkeen, jolloin voidaankin puhua *myöhäisestä tai keskiraskauden keskenmenosta*. 12. raskausviikon jälkeen tapahtuneita raskauden keskeytyksiä kutsutaan myöhäisiksi keskenmenoiksi mutta vain ennen kuin 22 raskausviikkoa on täynnä tai sikiö painaa 500 grammaa. Tämän jälkeen kyseessä on kohtukuolema tai ennenaikainen synnytys. Myöhäisen keskenmenon kokeneille termi ei useinkaan tunnu sopivalta kuvaamaan menetyksen vakavuutta ja vaikutusta. Sureville vanhemmille kokemus hahmottuu lähinnä odotetun ja rakastetun lapsen menettämisenä.

Yleisimmin myöhäisen keskenmenon hoito on lääkkeellinen kohdun tyhjennys alakautta eli synnyttämällä. Hoito tehdään sairaalassa yleensä erillään muista synnyttäjistä, ja kivun lievitykseen on tarjolla tehokkaita vaihtoehtoja. Myöhäinen keskenmeno voi usein jäädä epätäydelliseksi, jolloin kohtuun jää istukka- tai sikiökudosta. Tällaisissa tapauksissa kohdun tyhjennys tehdään yleensä gynekologin suorittamalla kaavinnalla.

## Lähteet
Plasmolyysi

**Plasmolyysi** tarkoittaa kasvisolun soluliman/solukalvon irtoamista soluseinästä veden menetyksestä johtuen. Vesi saattaa poistua kasvisolusta esimerkiksi aineiden diffundoitumisen vuoksi. Mikäli solu laitetaan sokeri- tai suolaliuokseen, joka on väkevämpää kuin soluneste, virtaa nestettä solusta pois. 

Plasmolyysissä solun nesteen täyttämät solunesterakkulat pienenevät ja solukalvon muodostama pussi kutistuu. Itse soluseinän rakenne säilyy. Solut voivat selvitä plasmolyysistä, mikäli ne saavat vettä uudelleen sisälleen. Veden siirtymistä takaisin soluun kutsutaan deplasmolyysiksi. Solut kuitenkin kuolevat kuivuuteen, mikäli plasmolyysi on hyvin voimakas.

## Lähteet
*
Rahapeliautomaatti

**Rahapeliautomaatit** (käytetään myös nimitystä **kolikkoautomaatit**, joka voi tarkoittaa muitakin laitteita kuin peliautomaatteja) ovat kasinolaitteita, joissa laitetaan panokseksi rahaa, ja niissä voi voittaa rahaa. Laitteet on suunniteltu siten, että tietty prosenttiosuus syötetystä rahasta palautetaan ja laitteen omistaja jää aina voitolle pitkällä aikavälillä.

Vanhat rahapelit, kuten pajatso, olivat mekaanisia. Nykyisissä laitteissa on mukana näyttöruutu, ja ne ovat ikään kuin rahapelejä simuloivia tietokonepelejä, joista voi voittaa rahaa. Myös mekaaniset yksikätiset rosvot on korvattu elektronisilla.

Ensimmäiset klassisen rahapeliautomaatin, ns. yksikätisen rosvon, mallit kehitettiin Kaliforniassa 1890-luvun lopulla. Varsinaisen yksikätisen keksijänä pidetään Charles Fey -nimistä keksijää, joka rakensi ensimmäisen modernin rahapeliautomaatin, jossa kolme rullaa lähtee pyörimään kahvasta vetämällä.

## Rahapeliautomaatit Suomessa

Suomessa Veikkaus (ennen vuotta 2017 Raha-automaattiyhdistys) omistaa monopolin rahapelitoimintaan. Suomessa tunnettuja entisen RAY:n pelejä ovat esimerkiksi Pokeri ja Keno. Laitteet antavat rahaa siten, että ne palauttavat pitkällä aikavälillä nähtynä aina jonkin tietyn prosentin syötetystä rahasta takaisin. Internetissä toimivat nettikasinot tarjoavat myös rahapeliautomaattien kaltaisia pelejä. Näitä pelejä voi nykyään pelata myös älypuhelimella tai tablettilaitteella. Usein näiden nettikasinojen pelien palautusprosentti on parempi kuin Veikkauksen tarjoamilla peleillä.

Suomi on hyvin harvoja maita, joissa rahapeliautomaatteja on lähes jokaisessa ruokakaupassa ja huoltoasemalla. Suomessa tunnettuja rahapeliautomaatteja ovat esimerkiksi Pajatso, RAY Pokeri, Tuplapotti ja erilaiset hedelmäpelit. Rahapeliautomaattien ikäraja on 18 vuotta.

## Muualla maailmassa

Uhkapelaaminen on Japanissa kiellettyä, joten esimerkiksi suositut Pachinko-automaatit antavat voittoja jotka voi ainoastaan vaihtaa palkintoihin rihkamasta lounasannoksiin.

## Ongelmat
Rahapeleihin voi syntyä riippuvuus, ja pelaamisesta voi tulla uhkapeliä. Rahapeliautomaattien on useissa tutkimuksissa havaittu olevan haitallisimpia ja helpoiten koukuttavia rahapelejä. Syynä on pelien nopea tempo, korkea palautusprosentti ja mahdollisuus käyttää voitetut rahat heti uudelleen. Myös pelien näyttävä ulkonäkö, erilaiset ääni- ja valoefektit sekä läheltä piti -tilanteet (jossa pelaaja ”melkein” voittaa) houkuttelevat usein pelaamaan lisää.

Monet nettikasinot ovat sitoutuneet ehkäisemään peliriippuvuutta ja minimoimaan ongelmapelaamisen negatiivisia vaikutuksia.

## Lähteet

## Aiheesta muualla

* Rahapeliautomaattitietokanta
Luettelo Carl Barksin sarjakuvatuotannosta

**Luettelo [[Carl Barks]]in [[sarjakuva]]tuotannosta** on pituutensa vuoksi jaettu useaan eri osaan. Katso: 

*Luettelo Carl Barksin sarjakuvatuotannosta (1940-luku)
*Luettelo Carl Barksin sarjakuvatuotannosta (1950–1954)
*Luettelo Carl Barksin sarjakuvatuotannosta (1955–1959)
*Luettelo Carl Barksin sarjakuvatuotannosta (1960-luku)

Luetteloissa ei ole mukana yksisivuisia sarjoja tai kansikuvia, eikä tällä hetkellä myöskään ei-Disney -sarjakuvia, kuten Anselmi Panda. 

## Katso myös
*Don Rosa
*Luettelo Don Rosan Suomessa julkaistusta Disney-tuotannosta
*Aku Ankka (lehti)

## Lähteet luetteloille
*
*Inducks-tietokanta
Arsinoe III

**Arsinoe III Philopator** (noin 246 eaa. – noin 204 eaa.) oli Egyptin kuningatar ja Ptolemaios IV:n vaimo. Hänen vanhempansa olivat Ptolemaios III ja Berenike II. Arsinoe avioitui veljensä Ptolemaios IV:n kanssa vuonna 220 eaa. He saivat yhden lapsen, Ptolemaios V:n.

217 eaa. Arsinoe oli mukana Rafian meritaistelussa, jossa Ptolemaiosten joukot kukistivat Seleukidien joukot. Taisteluun oli värvätty paljon egyptiläisiä. Ptolemaiosta kiinnosti enemmän ylellinen elämä kuin hallitseminen, joten hallitseminen jäi suosikkien vastuulle. Ptolemaioksen ministerit Sosibius ja Agathokles murhauttivat Ptolemaioksen palatsivallankumouksen yhteydessä noin vuonna 204 eaa. Samaan aikaan Agathokleen sisar surmasi Arsinoen. Syynä saattoi olla pääseminen sijaishallitsijaksi, sillä Ptolemaios V oli vasta lapsi vanhempiensa kuollessa. Arsinoe oli kuitenkin suosittu kansan keskuudessa ja aleksandrialaiset repivät salamurhaajat kappaleiksi kostoksi. 

## Lähteet
* 
* 
### Viitteet
Apikaalidominanssi

**Apikaalidominanssi**-termi kuvaa kärkisilmun säätelemää kasvin kasvua ja haarautumista. Sana *apikaalinen* viittaa kärjessä sijaitsevaan tai kärjenpuoleiseen, kun taas *dominanssi* tarkoittaa vallitsevuutta.

Kasvin kärkisilmu säätelee auksiini-hormonin välityksellä hankasilmujen kehitystä. Yleensä kärkisilmun hormonaalinen toiminta pitää hankasilmut lepotilassa. Mikäli kärkisilmu kuitenkin leikataan, aktivoituu hankasilmujen kasvu. Näin syntyy haaroittuneempi kasvi. 

Puutarhanhoidossa leikataan kasveja, jotta niistä saataisiin tuuheampia. Leikkaaminen perustuu kärkisilmujen katkeamiseen ja apikaalidominanssin purkautumiseen. Leikattujen kasvien hankasilmuista alkaa kasvaa uutta oksaa ja esimerkiksi pensaasta tulee tuuheamman ja pyöreämmän näköinen.

## Lähteet
* Tirri R. ym: Biologian sanakirja. 2001.
Arsinoe II

**Arsinoe II** (noin 316 eaa. – 260-luvulla eaa.) oli Ptolemaios I:n ja Berenike I:n tytär. Hänellä oli ainakin kolme aviomiestä, Traakian kuningas Lysimakhos, hänen velipuolensa Ptolemaios Keraunos ja hänen veljensä Ptolemaios II.

Arsinoe meni naimisiin Lysimakhoksen kanssa noin vuonna 300 eaa. Parilla oli kolme lasta, eräs Ptolemaios (ehkä Ptolemaios Nios), Lysimakhos ja Filippos. Sen jälkeen kun Lysimakhos kuoli Korupedionin taistelussa vuonna 281 eaa., Arsinoe johti Kassandreiassa ollutta varuskuntaa vuoden 280 eaa. alkuun asti. Vuoden 280 eaa. alussa hän meni naimisiin velipuolensa, Makedonian kuninkaan Ptolemaioksen kanssa. Arsinoe erosi Ptolemaioksesta sen jälkeen kun tämä oli murhannut Arsinoen kaksi nuorinta poikaa. Joskus vuoden 273 eaa. tienoilla Arsinoe meni naimisiin veljensä Ptolemaios II:n kanssa.

## Lähteet

## Aiheesta muualla
Keijo Huusko

**Keijo Antero Huusko** (s. 5. elokuuta 1980 Kemi) on uransa lopettanut suomalainen jalkapalloilija. Hän oli pelipaikaltaan hyökkääjä tai keskikenttäpelaaja.

## Seurajoukkueura

Huusko on kemiläisen FC-88:n kasvatti. Kemistä hänen tiensä vei Vaasan Palloseuran riveihin vuonna 2000, josta myöhemmin siirtyi Ruotsin pääsarjassa Allsvenskanissa pelanneeseen göteborgilaisseura BK Häckeniin vuonna 2002. Kahden Ruotsissa vietetyn vuoden jälkeen, Huusko palasi Suomeen vuonna 2004. Torniolainen Tornion Pallo –47 pestasi hyökkääjän noustuaan Veikkausliigaan. Erinomaisesti sujuneen kauden 2004 päätteeksi Huusko sai siirron Norjan pääsarjajoukkue FC Lyn Osloon. Lynistä hän siirtyi kaudeksi 2007 Norjan toiseksi korkeimmalle sarjatasolle Strømsgodset IF:iin ja siellä vietetyn vuoden jälkeen hän teki kolmivuotisen sopimuksen Tromsø IL:n kanssa. Huuskon polvi on operoitu useasti viimeisimmän Tromsø-sopimuksen aikana. Huusko purki sopimuksensa Tromsøn kanssa talvella 2010, kun sitä olisi ollut vielä jäljellä vielä kauden verran.

Huusko solmi entisen seuransa, Tornion Pallo -47:n, kanssa 4-vuotisen sopimuksen 26. helmikuuta 2010. Huuskon on määrä toimia pelaamisen ohella joukkueen urheilutoimenjohtajana ja apuvalmentajana. Kauden 2009 päätteeksi TP-47 oli pudonnut Kakkoseen. 

Torniosta Huusko siirtyi kesken kauden 2010 PS Kemiin, jossa hän pelasi aina seuraavaan kauteen, jolloin hän siirtyi vahvistamaan Veikkausliigassa pelaavaa Rovaniemen Palloseuraa. Kauden 2012 alussa Huusko palasi Kemiin ja aloitti Kolmosessa pelanneessa kasvattajaseurassaan, joka oli muuttanut nimensä FC Kemiksi. Kesken kauden 2012 hän palasi naapurikaupunkiin Tornioon sen Kakkosessa pelaavaan TP-47:ään.

## Maajoukkueura

Huusko on pelannut Suomen A-maajoukkueessa 8 peliä ja tehnyt niissä 2 maalia. Maajoukkueuransa ensimmäisen pelin Huusko pelasi Bahrainia vastaan 1. joulukuuta 2004. Tuossa pelissä Huusko teki myös maajoukkueuransa ensimmäisen maalin.

## Futsal

Jalkapallon ohella Huusko on pelannut myös futsalia. Seuratasolla hän on edustanut FT Kemi-Torniota liigassa ja Ykkösessä. Huusko on pelannut myös maajoukkueessa 6 maaottelua.

## Lähteet

## Aiheesta muualla
*Huusko Tromsø IL:n sivuilla
Harri Tuohimaa

**Harri Tapio Tuohimaa** (s. 21. marraskuuta 1959 Turku) on entinen jääkiekkoilija. Hän pelasi SM-liigassa vuosina 1977–1992 edustaen Lukkoa kausina 1977–1981 sekä HIFK:ta kausina 1981–1992. Hän pelasi myös Suomen maajoukkueessa muun muassa Sarajevon olympialaisissa vuonna 1984. Tuohimaa on pelannut myös Sveitsin 2. sarjaa ja on Rauman Lukon kaikkien aikojen eniten pisteitä tulokaskaudellaan saalistanut pelaaja.

Tuohimaa on myös entinen Oy HIFK-Hockey AB:n puheenjohtaja, sekä Suomen-mestari kautena 1983 HIFK:ssa. Harri Tuohimaan veli Pasi on myös entinen jääkiekkoilija.

## Saavutukset SM-liigassa
* 1 kulta, 1 hopea, 2 pronssia
* runkosarjassa 492 ottelua, pisteet 219+246=465
* pudotuspeleissä 45 ottelua, pisteet 13+16=29

## Lähteet
*

### Viitteet
Kuka sanoo tahdon

**Kuka sanoo tahdon** (*My Best Friend's Wedding*) on vuonna 1997 valmistunut romanttinen komediaelokuva. Yhdysvaltalaisen elokuvan on ohjannut australialainen ohjaaja P. J. Hogan, joka on ohjannut toisenkin hääaiheisen komedian *[[Tahdon naimisiin]]*.  
## Juoni

Julia Roberts näyttelee ruoka-arvostelija Juliannea, jonka paras ystävä urheilureportteri Michael (Dermot Mulroney) ilmoittaa yhtäkkiä astuvansa avioon rikkaan perheen nuoren tyttären, Kimmyn (Cameron Diaz), kanssa. Julianne lähtee spektaakkelihäiden valmisteluun ja tajuaa, että hän onkin rakastanut parasta ystäväänsä kaikki nämä vuodet. Häät on täten saatava peruttua keinoja kaihtamatta.

## Näyttelijät

## Aiheesta muualla
* 
* 
*
Oblivion

**Oblivion** voi tarkoittaa seuraavia asioita:

* Oblivion, vuoristorata Englannissa
* Oblivion, yhdysvaltalainen yhtye
* Oblivion, Marvel Comicsin sarjakuvahahmo
* *[[Oblivion (albumi)|Oblivion]]*, Utopian albumi vuodelta 1984
* *[[Oblivion (Orphanagen albumi)|Oblivion]]*, Orphanagen albumi vuodelta 1995
* *[[Oblivion (Ceremonial Embracen albumi)|Oblivion]], Ceremonial Embracen albumi vuodelta 2001
* *Oblivion*, Devolvedin albumi vuodelta 2011
* ”[[Oblivion (Mastodonin kappale)|Oblivion]]”, Mastodonin kappale vuodelta 2009.
* *Oblivion*, yhdysvaltalainen elokuva vuodelta 1994
* *Oblivion*, yhdysvaltalainen elokuva vuodelta 2013
* *The Elder Scrolls IV: Oblivion*, videopeli vuodelta 2006
* *Oblivion*, David Foster Wallacen novellikokoelma, josta osa sisältyy suomennettuna kokoelmaan *Kummatukkainen tyttö''
Reino Turkki

**Reino Johan Turkki** (5. syyskuuta 1913 Valkjärvi – 4. joulukuuta 1968 Helsinki) oli suomalainen lentäjä, joka toimi Ilmavoimien komentajana vuodesta 1964 lähtien kuolemaansa saakka.

## Uran alku ja sotakokemus
Reino Turkki kävi Kadettikoulun vuosina 1936–1938. Hän osallistui talvisotaan Lentorykmentti 2:n vänrikkinä. Hänet ylennettiin sodan aikana luutnantiksi ja hän toimi Lentolaivue 28:n alaisen ”Osasto Turkin” päällikkönä. 

Jatkosodan alussa Turkin lentue tuki Karjalan Armeijan hyökkäystä Morane-koneilla. Vuonna 1942 Turkki oli ylennyt kapteeniksi, ja hänen Morane-Saulnier M.S. 406 -lentueensa osallistui kesän 1944 suurhyökkäyksen torjumiseen. Turkki osallistui myös Lapin sotaan. Morane-koneiden tappiot olivat suuria jo vuodesta 1942 alkaen, koska neuvostoliittolaisilla oli tehokkaampia hävittäjiä. Turkki saavutti neljä varmistettua ja kaksi vahvistamatonta ilmavoittoa  talvi- ja jatkosodassa, kaikki Moraneilla.

Vuonna 1945 Turkki siirtyi ilmavoimien esikuntaan.

## Nousu ilmavoimien johtoon
Turkki suoritti kandidaatin tutkinnon pääaineenaan kansainvälinen politiikka Yhteiskunnallisessa korkeakoulussa vuonna 1946. 

1948 Turkki ylennettiin majuriksi. Hän toimi Ilmavoimien Esikunnan osastopäällikkönä ja oli Sotilasaikakauslehden toimituskunnassa vuosina 1951–1954. 

Turkki eteni everstiluutnantiksi vuonna 1954 ja everstiksi vuonna 1961. Hän komensi 1955–1960 Satakunnan Lennostoa ja Hämeen Lennostoa. Hän johti Ilmasotakoulua vuosina 1960–1964.

Kenraalimajuri Turkki nimitettiin Ilmavoimien komentajaksi 13. syyskuuta 1964. Hänen aikanaan lentokuriongelmat vähenivät, mutta MiG-21-lentäminen oli riviohjaajien kohdalla yksioikoista eikä varsinaista ilmataistelua vielä harjoiteltu.

Turkki ylennettiin kenraaliluutnantiksi vuonna 1966. Joulukuun alkupuolella 1968 hän kuoli kesken komentajakautensa pitkäaikaiseen sairauteen. Hänet on haudattu Honkanummen hautausmaalle.

## Lähteet
* 
* *Kuka kukin on 1966*, s. 1061. Helsinki 1966.

### Viitteet
Biotesti

**Biotesti** on testi, jolla määritetään jotain yhdistettä biologisen koemateriaalin avulla. Koemateriaalina voi olla jokin organismi, elin tai kudosta. Biotestin voidaan ajatella tarkoittavan myös ylipäätään elävällä materiaalilla tehtävää koetta.

Tunnettu biotesti on auksiinimäärän määrittäminen kauran itutuppien kasvua seuraamalla. 

Biotestejä käytetään aineiden pitoisuuksien ja vaikutusten selvittämiseen etenkin biokemiassa, biologiassa ja farmakologiassa.

## Lähteet
* Tirri R. ym: Biologian sanakirja. 2001.
Osmoli

**Osmoli** (lyhenne **Osm**) on ainemäärä, joka muodostuu liuoksessa yhdestä moolista ainetta. Jos esimerkiksi liuokseen laitetaan mooli glukoosia, joka pysyy yhtenäisenä molekyylinä kyseisessä liuoksessa, saadaan liuokseen yksi osmoli glukoosia. Jos sen sijaan veteen sekoitetaan mooli ruokasuolaa (NaCl), saadaan liuokseen kaksi osmolia ainetta. Tämä johtuu siitä, että NaCl dissosioituu vedessä natrium- ja kloridi-ioneiksi.

Osmoli ei ole kansainvälisen yksikköjärjestelmän yksikkö.

## Katso myös
*Osmoottinen paine
Shawn Horcoff

**Shawn Horcoff** (s. 17. syyskuuta 1978 Trail, Brittiläinen Kolumbia) on kanadalainen uransa päättänyt ammattijääkiekkoilija. Edmonton Oilers varasi hänet NHL:ään neljännellä kierroksella vuonna  numerolla 99.

Ennen kuin Horcoff varattiin NHL:ään, hän pelasi Michiganin yliopiston joukkueessa. Hänet nimettiin kahdesti Central Collegiate Hockey Associationin (CCHA) All-Academic-joukkueeseen, ja kaudella 1999–2000 hän oli joukkueensa tähdistössä ja nimettiin CCHA:n vuoden pelaajaksi. Lähdettyään yliopistosta, Horcoff teki sopimuksen Edmonton Oilersin kanssa ja hänet lähetettiin AHL:ään, Hamilton Bulldogsiin.

Horcoff vietti vähän aikaa Hamiltonissa, mutta pelasi vain 26 peliä kahden kauden aikana. Hän teki nopeasti vaikutuksen Oilersin johtoportaaseen, ja teki NHL-debyyttinsä kaudella 2000–2001. Horcoff on pelannut Oilersissa koko tähänastisen uransa. Edmontonissa hän on pelannut yhdessä muun muassa suomalaisen Janne Niinimaan kanssa, ja heistä tuli hyvät ystävät.  aikana Horcoff pelasi Ruotsissa, Elitserienin Mora IK:ssa. Horcoffin paras kausi oli 2005–2006, jolloin hän teki 22 maalia ja antoi 51 maaliin johtanutta syöttöä eli 73 pistettä 79 pelaamassaan ottelussa. Kaudella 2005–2006 Edmonton Oilers pelasi Stanley Cup -finaalissa Carolina Hurricanesia vastaan, mutta hävisi ottelusarjan lopulta voitoin 4–3.

Horcoff toimi myös Edmontonin kapteenina vuodesta 2010 aina vuoteen 2013, aina siihen asti kunnes hän tuli pelaajakaupan johdosta vaihdetuksi Dallasiin.  

Hän on myös edustanut Kanadaa jääkiekon MM-kisoissa.

Shawn Horcoffilla on vaimo Cindy ja kaksi lasta, poika ja tytär. Hänen silmänsä ovat eriväriset, toinen ruskea ja toinen vihreä.

## Lähteet
Ola Ullsten

**Stig Kjell Olof ”Ola” Ullsten** (23. kesäkuuta 1931 Uumaja – 28. toukokuuta 2018) oli ruotsalainen poliitikko, joka toimi Ruotsin pääministerinä 1978–1979 ja ulkoministerinä 1979–1982. Ullsten oli Kansanpuolue liberaalien puheenjohtaja vuosina 1978–1983. Ullsten oli Ruotsin ainoa liberaali pääministeri 1930-luvulta lähtien.

Ruotsin keskustaoikeistolaisen koalitiohallituksen hajoaminen tapahtui vuonna 1978, pääasiassa erimielisyyksien vuoksi energiapolitiikasta. Tämän jälkeen Ullstenista tuli Ruotsin pääministeri, ja hän johti liberaalia vähemmistöhallitusta. Se selviytyi menestyksekkäästi vuoden 1979 parlamenttivaaleista, mutta Ullsten erosi pääministerin tehtävästään ja luovutti paikkansa edeltäjälleen Thorbjörn Fälldinille.

Ullsten valittiin vuonna 1964 parlamentin toiseen kamariin, jossa hän toimi aina vuoteen 1984 asti. Jäätyään pois päivänpolitiikasta Ullsten toimi Ruotsin lähettiläänä Kanadassa, Bahamalla, Italiassa ja Albaniassa.

## Yksityiselämä
Ullsten kuoli 28. toukokuuta 2018 86-vuotiaana. Kuoleman aikaan hänellä oli neljä lasta ja kolme lastenlasta.

## Lähteet
Retina

**Retina** voi viitata seuraaviin:

* verkkokalvo, silmän osa
* Retina, antiikin ajan Herculaneumin satama Campaniassa Italiassa
* Retina-näyttö, Applen tuotenimi tietokoneiden ja mobiililaitteiden näytöille
Disakkaridi

**Disakkaridi** on kahdesta monosakkaridista eli yksinkertaisesta sokerimolekyylistä muodostunut hiilihydraatti. Mono- ja disakkarideja kutsutaan yleensä sokereiksi.

## Joitakin disakkarideja
*laktoosi eli maitosokeri: glukoosi + galaktoosi
*maltoosi: glukoosi + glukoosi
*sakkaroosi eli ruokosokeri: glukoosi + fruktoosi
Egon Krenz

**Egon Krenz** (s. 19. maaliskuuta 1937 Kolberg, Saksan valtakunta) on entinen itäsaksalainen poliitikko, joka toimi lyhyen aikaa Itä-Saksan viimeisenä kommunistisena puoluejohtajana. Hän seurasi vallasta syrjäytettyä Erich Honeckeria ja toimi Saksan sosialistisen yhtenäisyyspuolueen (SED) pääsihteerinä, Itä-Saksan valtioneuvoston puhemiehenä sekä kansallisen puolustusneuvoston puhemiehenä lokakuusta joulukuuhun 1989.

Krenz oli räätälin poika toisessa maailmansodassa menettämiltä alueilta, eikä koskaan nähnyt isäänsä. Erich Honeckerin tuella hän nousi nuorisoliitossa (FDJ) ja päätyi sen pääsihteeriksi vuonna 1974. Hän opiskeli opettajaksi ja Neuvostoliiton kommunistisen puolueen (NKP) yliopistossa Moskovassa vuosina 1964–1967. Toukokuussa 1976 hänet nimitettiin varajäseneksi politbyroohon. Vuonna 1983 hän siirtyi FDJ:sta puolueen keskuskomitean sihteeriksi ja hänestä tuli politbyroon täysjäsen. SED:ssä hänen vastuullaan oli turvallisuusasiat. Politbyroon nuorimpana jäsenenä hänen tulevaisuutensa näytti valoisalta, kunnes Honecker alkoi vieraantua Mihail Gorbatšovin NKP:sta ja kansan tyytymättömyys nousi.

Kansannousun ja mielenosoitusten aikana Krenz johti kaappausta Honeckeria vastaan 18. lokakuuta 1989. Honecker suositteli häntä uudeksi keskuskomitean pääsihteeriksi. Kuten Honecker, Krenz otti myös valtionpäämiehen aseman. Uusi puoluejohto ei kuitenkaan kyennyt hallitsemaan kehitystä maassa ja se joutui avaamaan rajat Länsi-Saksaan sekä pian myös luopumaan yksinvallasta. Kommunistisen järjestelmän kukistuttua Krenz pakotettiin eroamaan 3. joulukuuta. Valtionpäämieheksi hänen tilalleen tuli liberaalidemokraatteja edustanut Manfred Gerlach ja SED:n pääsihteeriksi puolueen sisäinen toisinajattelija Gregor Gysi.

Myöhemmin Krenz erotettiin puolueesta ja pidätettiin. Vuonna 1997 hänet tuomittiin kylmän sodan aikaisista rikoksista kuudeksi vuodeksi ja kuudeksi kuukaudeksi vankilaan. Hän vapautui ehdonalaiseen joulukuussa 2003 kärsittyään tuomiostaan hieman yli kolme vuotta.

Krenz asuu nykyään Dierhagenin kaupungissa Itämeren rannikolla Mecklenburg-Etu-Pommeriissa. Hän puolustaa edelleen entistä Itä-Saksaa eikä omien sanojensa mukaan ole muuttanut poliittisia näkemyksiään. Krenz puhuu sujuvasti venäjää. Hän kehui vuonna 2019 Venäjän presidenttiä Vladimir Putinia sanoen, että ”*Gorbatšovin ja [[Boris Jeltsin|Jeltsinin]] kaltaisten heikkojen presidenttien jälkeen on suuri onni Venäjälle, että sillä on Putin*”. Hän myös uskoo, ettei kylmä sota koskaan päättynyt. Venäjän hyökättyä Ukrainaan Krenz on ilmaissut tukensa rauhanneuvotteluille ja vastustaa sitä, että Saksa ja muut länsimaat lähettävät aseita Ukrainaan. Lisäksi hän on vaatinut kaikkien Venäjän vastaisten pakotteiden lopettamista.

## Lähteet

## Aiheesta muualla
Soukan koulu

**Soukan koulu** on peruskoulun ala-aste Espoon Soukassa. 2010-luvun puolivälissä koulussa oli noin 500 oppilasta. Koulun rehtori on Tomi Ojanen.

Soukan koulu valmistui kansakouluksi vuonna 1971, jolloin Soukka tyypillisenä uutena lähiönä oli täynnä lapsia. Silloisessa kansakoulussa oli rinnakkaisluokkia H:hon asti, ja koulu oli aikoinaan Espoon peruskouluista suurin. Koulun suunnitteli arkkitehtitoimisto Kari Virta. Espoon koulurakennusten inventointiraportin 2017 mukaan Soukan koulun alkuperäisratkaisu on ajalleen tyypillinen ja selkeä, päämäärinään muunneltavuus sekä jaettavuus pienempiin toiminnallisiin yksiköihin. Koulurakennus on osa Soukan lähiökeskuskokonaisuutta, joka oli aikoinaan Suomen suurin yhtenäinen rakennushanke. Koulun naapurustossa sijaitsee päiväkoteja ja kauppoja.

Tilanahtautta lievittämään rakennettiin väliaikaisia parakkikouluja viereisille mäille, ensin siihen missä nyt on kappeli, myöhemmin pururadan varteen koulun toiselle puolelle. Koulu peruskorjattiin vuosina 2010–2012. Kouluun rakennettiin myös uusi siipi remontin aikana. Koulu siirrettiin syksyllä 2009 homeongelmien vuoksi tilapäisesti Otaniemeen entisen poliisiopiston tiloihin. Koulu otettiin takaisin käyttöön joulukuussa vuonna 2012.

Koulun tunnetuin entinen oppilas lienee jääkiekkoilija Teemu Selänne.

## Lähteet
Jalkapallo kesäolympialaisissa 2000

**[[Kesäolympialaiset 2000|Vuoden 2000 kesäolympialaisten]] jalkapalloturnaus** Sydneyssä oli miesten 22. virallinen olympiaturnaus. Naisten turnaus pidettiin toista kertaa.

## Mitalit

## Kilpailupaikat

## Miehet

Neljä maata osallistuivat ensimmäistä kertaa jalkapallon olympiaturnaukseen: Honduras, Etelä-Afrikka, Tšekki ja Slovakia (pelasivat aikaisemmin yhdessä Tšekkoslovakiana.)

### Joukkueet

;A-lohko
*  
*  
*  
*  

;B-lohko
*  
*  
*  
*  

;C-lohko
*  
*  
*  
*  

;D-lohko
*  
*  
*  
*  

### Mitalistit

## Naiset

## Lähteet

* http://www.rsssf.com/tableso/ol2000f.html
Oikeus ja kohtuus

**Oikeus ja kohtuus** (*The Practice*) on yhdysvaltalainen ABC:n draamasarja, jota tuotettiin kaikkiaan kahdeksan tuotantokautta. Yhdysvalloissa sitä esitettiin 4. maaliskuuta 1997 alkaen 16. toukokuuta 2004 saakka. Se sai parhaan draamasarjan Emmy-palkinnon vuosina 1997 ja 1998. Sarjan tuotti David E. Kelley. Sen tapahtumat keskittyvät bostonilaiseen lakiasiantoimistoon. Sarjasta tuotettiin myös spin-off-sarja *[[Boston Legal]]*, joka esitettiin vuosina 2004–2008.

Suomessa sarjaa näytettiin MTV3-kanavalla 2000-luvun vaihteessa.

## Päänäyttelijät

## Lähteet

## Aiheesta muualla
*
Donnie Brasco

**Donnie Brasco** (televisioesityksessä käytetty myös nimeä **Operaatio Donnie Brasco**)  on brittiohjaaja Mike Newellin vuonna 1997 ensi-iltansa saanut mafiaelokuva. Elokuvan pääosia näyttelevät Johnny Depp ja Al Pacino.

## Juoni

Elämäkertaan pohjautuva tositarinaelokuva sijoittuu 1970-luvun New Yorkiin. FBI-agentti Joseph D. Pistone saa tehtäväkseen soluttautua mafiapiireihin salanimellä Donnie Brasco. Tehtävä on raskas, ja Pistone alkaa pian tuntea olevansa liian syvällä mafian maailmassa.

Operaation jälkeen Pistone siirtyy agenteille tarkoitettuun todistajansuojeluohjelmaan peläten Mafian kostoa. Hän viettää suojeluohjelmassa elämäänsä vielä nykyisinkin salanimellä.

## Näyttelijät

## Lipputulot
Lipputuloja kertyi Yhdysvalloissa 41&nbsp;909&nbsp;762 dollaria ja muualla 83&nbsp;000&nbsp;000 dollaria. Tämä on yhteensä 124&nbsp;909&nbsp;762 dollaria.

## Myöhempi arvostus
*[[The New York Times]]in* kriitikot valitsivat *Donnie Brascon* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Mão Morta

**Mão Morta** on portugalilainen rock-yhtye, joka perustettiin Bragassa lokakuussa 1984. Sen alkuperäisjäsenet olivat Joaquim Pinto, Miguel Pedro ja Adolfo Luxúria Canibal. Ensimmäisen keikkansa yhtye piti Portossa 12. tammikuuta 1985 ja ensimmäisen levytyksensä se julkaisi heinäkuussa 1988.

Yhtyeen levy-yhtiöinä ovat toimineet muiden muassa Ama Romanta ja Cobra Discos.

## Kokoonpano
### Nykyiset jäsenet
* Adolfo Luxúria Canibal – laulu
* Miguel Pedro – rummut
* António Rafael – kosketinsoittimet, kitara
* Sapo – kitara
* Vasco Vaz – kitara
* Joana Longobardi – basso

### Entiset jäsenet
* Marta Abreu – basso
* José Pedro Moura – basso
* Carlos Fortes – kitara, kosketinsoittimet, basso
* Zé dos Eclipses – kitara
* Joaquim Pinto – basso, kosketinsoittimet
* Paulo Trindade – basso 

## Diskografia
### Studioalbumit
* *Mão Morta* (1988)
* *Corações Felpudos* (1990)
* *O.D., Rainha do Rock & Crawl* (1991)
* *Mutantes S.21* (1992)
* *Vénus Em Chamas* (1994)
* *Há Já Muito Tempo Que Nesta Latrina O Ar Se Tornou Irrespirável* (1998)
* *Primavera de Destroços* (2001)
* *Nus* (2004)

### Livealbumit
* *Müller No Hotel Heissischer Hof* (1997)
* *Ao Vivo na Aula Magna 8 de Maio 2001* (2001)
* *Carícias Malícias* (2003)

### Kokoelmat
* *Cães de Crómio* (1994)
* *Mão Morta Revisitada* (1995)

## Aiheesta muualla
* Viralliset sivut
Yhdeksäs portti (elokuva)

**Yhdeksäs portti** (*The Ninth Gate*) on Roman Polańskin ohjaama Arturo Pérez-Reverten samannimiseen romaaniin perustuva elokuva. Elokuvan päähenkilö on Dean Corso, joka on eräänlainen kirjaetsivä (Johnny Depp). Corso kutsutaan etsimään erästä harvinaista kirjaa, ja tehtävää suorittaessaan hän huomaa olevansa tekemisissä okkultismin kanssa.

## Näyttelijät
Bryan Adams

**Bryan Guy Adams** (s. 5. marraskuuta 1959 Kingston, Kanada) on kanadalainen rockmuusikko ja valokuvaaja. Hänen tunnettuja kappaleitaan ovat muun muassa ”Summer of ’69”, ”Heaven”, ”(Everything I Do) I Do It for You”, ”Cuts Like a Knife”, ”Run to You” ja ”Please Forgive Me”. Hänelle on myönnetty Order of Canada ja Order of British Columbia -kunniamerkit.

Musiikin lisäksi Adams on julkaissut kaksi valokuvakirjaa, *Made in Canada* (1999) ja *American Women* (2005). Molempien kirjojen tuotot on ohjattu rintasyövän hoitojen tutkimukseen. Adamsin kuvia on julkaistu muun muassa britti-*[[Vogue]]ssa, [[Vanity Fair (lehti)|Vanity Fair]]issa, [[Harper’s Bazaar]]issa* ja *[[Interview|Interview’ssä]]*, ja hän on pitänyt lukuisia valokuvanäyttelyitä.

Bryan Adams on myös laulanut joidenkin elokuvien kappaleita. Tunnetuin on ”Everything I Do (I Do It for You)” elokuvasta *[[Robin Hood – varkaiden ruhtinas]].

==Arvioita==
*Helsingin Sanomien* [[Antti Isokangas]] kehui kokoelma-albumin *So Far So Good* (1993) arvostelussa Adamsin tarttuvia melodioita sekä musiikin ja miehen ulkoisen olemuksen konstailemattomuutta ja suoraviivaisuutta, jollainen vetoaa suomalaisiin. Mutta hän antoi myös kritiikkiä: ”Bryan Adamsia on helppo syyttää sovinnaisuudesta, karismattomuudesta ja ennätyksellisestä banaaliudesta. Erityisesti hänen sanoituksensa ovat poikkeuksellisen täynnä kliseitä – ja vieläpä samoja kliseitä: useimmissa niissä kuollaan ja mennään taivaaseen.”

== Albumit ==
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* *Roll with the Punches'' (2025)

## Lähteet

## Aiheesta muualla

* 
* Virallinen Bryan Adams -sivu
Tinja

**Tinja** on suomalainen naisen etunimi.

Nimi on tullut käyttöön vasta 1960-luvulla. Se on todennäköisimmin muunnos nimestä Tiina, mutta sen muotoutumiseen ovat mahdollisesti vaikuttaneet myös muut -nja -loppuiset nimet kuten Anja, Sonja ja Tanja. Suomen ortodoksisessa kalenterissa se on kuitenkin varsin kyseenalaisin perustein tulkittu Foteina- tai Fotine -nimen suomenkieliseksi vastineeksi. Pyhä Fotine Samarialainen, jonka nimi tarkoittaa *valoisaa* oli perimätiedon mukaan varhaiskristillinen marttyyri, joka on myös samastettu sen naisen kanssa, jonka Jeesus Johanneksen evankeliumin mukaan kohtasi Samariassa Sykarin kaupungin kaivolla.

Vuoden 2019 loppuun mennessä nimi Tinja oli annettu Suomessa 1075 naiselle, joista yli puolet on vuoden 2000 jälkeen syntyneitä 

Tinjan nimipäivä on 24. heinäkuuta, joka vanhastaan on ollut Kristiinan ja Tiinan nimipäimä. Nimi Tinja lisättiin kalenteriin vuonna 2010. Ortodoksisessa kalenterissa Tinjan nimipäivä on aikoinaan ollut 20. maaliskuuta, Pyhän Fotinen muistopäivänä.

## Tunnettuja Tinjoja

* Tinja-Riikka Korpela, suomalainen jalkapalloilija
* Tinja Ruusuvuori, suomalainen toimittaja
* Tinja Töyrylä, suomalainen pesäpalloilija

## Lähteet
Ionipumppu

**Ionipumput** ovat solukalvossa olevia ioneja kuljettavia proteiineista koostuvia rakenteita. Ionit eivät varauksensa vuoksi pääse liikkumaan vapaasti solukalvon läpi, ja siksi niille tarvitaan erityisiä tunneleita kalvon läpi. Ionipumput pumppaavat ioneja kohden suurempaa pitoisuutta, joten pumppujen toimintaan tarvitaan energiaa. Energian vuoksi ionipumppujen toiminta on aktiivista kuljetusta. Energia saadaan yleensä ATP:n hydrolyysistä. Aktiivinen kuljetus jaetaan primaariseen ja sekundaariseen kuljetukseen, joista ionipumppujen kuljetustapa kuuluu primaariseen kuljetukseen.

Ionit voivat kulkeutua kalvon läpi myös passiivisesti ionikanavaa pitkin.

## Esimerkkejä ionipumpuista
*Hermosolujen yleisin ionipumpputyyppi on **[[natrium-kaliumpumppu]]** (Na+-K+-ATPaasi). Hermosolun ulkopuolella on enemmän natriumioneja kuin sen sisäpuolella, ja vastaavasti sen sisäpuolella on enemmän kaliumioneja kuin sen ulkopuolella. Ionipumput ylläpitävät pitoisuuseroa. Natrium-kaliumpumput kuljettavat kaksi kaliumionia soluun samalla kun ne siirtävät kolme natriumionia solun ulkopuolelle. Ionien pumppauksella saavutettu kalvojännite on välttämätön hermosolujen toiminnalle. Noin neljännes ihmisen käyttämästä energiasta kuluu natrium-kaliumpumppujen työhön.
*Kasvisolun solukalvon **H<sup>+</sup>-ATPaasit** pumppaavat H+-ioneja solun sisältä solukalvon ulkopuolelle ja vakuoliin. Tällöin kasvisolun solulimasta saadaan ympäristöään negatiivisempi, millä on vaikutusta solun toimintaan.
*Kasvisolun **Ca<sup>2+</sup>-ATPaasi** pumppaa kalsiumioneja pois solulimasta. Näin kalsiumia saadaan soluseinän lähelle. Kalsiumia tarvitaan soluseinän muodostumisessa.

## Lähteet
Cidade Negra

**Cidade Negra** on brasilialainen yhtye, jonka lauluissa on vaikutteita reggaesta, rockista ja soulista. Yhtye perustettiin vuonna 1986, ja sen levyjä on julkaissut Sony Music. Yhtyeen sanoitukset keskittyvät rakkauteen ja sosiaalisiin ongelmiin.

## Kokoonpano
### Nykyiset jäsenet
* Alexandre Massau – laulu
* Da Gama – kitara
* Bino – basso
* Lazão – rummut

### Entiset jäsenet
* Ras Bernardo – laulu
* Toni Garrido – laulu

## Diskografia
* *Lute pra Viver* (1990)
* *Negro no Poder* (1992)
* *Sobre Todas as Forças* (1994)
* *O Erê* (1996)
* *Quanto Mais Curtido Melhor* (1998)
* *Hits & Dubs* (1999)
* *Enquanto o Mundo Gira* (2000)
* *Acústico MTV* (2002)
* *Perto de deus* (2004)
* *Direto Ao Vivo* (2006)

## Aiheesta muualla
* Viralliset sivut
Jasso

**Jasso** voi tarkoittaa seuraavia asioita:

* Jasso-kissasta kertova sarjakuva
* Pajatso
* Paitsio (jalkapallo)
Yhdysvaltain puolustusministeri

**Yhdysvaltain puolustusministeri** () on Yhdysvaltain puolustusministeriön johtaja, jonka vastuulla ovat sotavoimat ja sotilasasiat. Puolustusministerin nimittää presidentti ja hyväksyy senaatti ja hän kuuluu presidentin hallintoon. Lain mukaan puolustusministerin pitää olla siviili, joka ei ole seitsemään vuoteen palvellut asevoimien upseerina (10. USC Sec. 113). Tästä voidaan poiketa kongressin luvalla. Poikkeuksia ovat olleet James Mattis ja Lloyd Austin. Puolustusministeri on kuudes presidentin sijainen.

Puolustusministerin asema luotiin vuonna 1947, kun merivoimat, maavoimat ja uusi ilmavoimat yhdistettiin kansalliseksi puolustuslaitokseksi (*National Military Establishment*). Samalla sotaministerin (*Secretary of War*) virasta tuli ei-hallituksellinen armeijan ministerin (*Secretary of the Army*) virka, ja laivasto- ja ilmavoimien ministeri asetettiin puolustusministerin alaisuuteen. Vuonna 1949 kansallinen puolustuslaitos nimettiin puolustusministeriöksi (*Department of Defense*).

Puolustusministeri lasketaan kuuluvaksi toimeenpanevan vallan 1. luokan palkkaluokkaan. Vuonna 2021 tähän luokkaan kuuluvien viranhaltijoiden vuosipalkka oli 226 300 dollaria.

Nykyisenä puolustusministerinä toimii Pete Hegseth, joka aloitti virassaan 25. tammikuuta 2025.

## Luettelo puolustusministereistä

Lähde

## Lähteet

## Aiheesta muualla
Jasso-kissa

**Jasso** on Jii Roikosen luoma suomalainen sarjakuvakissa. Jasson ja hänen puhuvan häntänsä seikkailuja on ilmestynyt vuodesta 1992. Sarjassa ominaista on sanaleikkien käyttö. Esimerkiksi jos Häntä on sienimetsällä löytänyt haaparouskun, niin kuvassa näytetään haapa, joka rouskuttaa jotakin. Tavallisesti sarjassa keskitytään Jasson ja Hännän arkipäivän tapahtumiin. Lisäksi Häntä voi tarpeen tullen irrota Jassosta ja lähteä omille teilleen tai jopa venyä ja muuttaa muotoaan.

Jassolla on Facebookissa Jasso Glubi. Jassosta on myös tehty paljon erilaisia oheistuotteita kuten tyynyliinoja, virvoitusjuomaa ja pinssejä. Jassosta on tehty myös lyhyitä animaatioita televisioon. Jasso-animaatioissa Jasson äänenä oli Heikki Määttänen ja Hännän äänenä Erja Manto.

## Kirjoja
* *Jasson aamugirja – Ajatugsia aamu-unisille* (Egmont 2007, )
* *Jasso – Häntää ei jätetä* (Otava 2011, )
* *JassOdysseia – Kissan harharetket* (Otava 2015, )

## Aiheesta muualla
* Vesa Vitikainen: Jasso hakeutuu hoitoon . Kvaak.fi 23.12.2006.
Walt Disney’s Comics and Stories

**Walt Disney’s Comics and Stories** (lyh. usein WDC&S tai WDC) on Yhdysvalloissa ilmestyvä Disney-sarjakuvalehti. Lehteä julkaisi vuosina 1940–1984 Western Publishing ensin Dell Comicsille ja myöhemmin yhtiön omalla Gold Key Comics -merkillä. Julkaisua jatkoi Gladstone Publishing vuosina 1986–1990, Disney Comics vuosina 1990–1993 ja Gladstone Comics uudelleen vuosina 1993–1998. Yhtiö joutui lopettamaan lehden julkaisun, kun sen sopimus Disneyn kanssa päättyi. Kesäkuussa 2003 Gemstone Publishing aloitti uuden Disneyn kanssa tehdyn sopimuksen myötä lehden julkaisun uudelleen. 

## Historia
1940-, 1950- ja 1960-luvuilla lehdessä julkaistiin muun muassa monet Carl Barksin klassikkotarinoista ensimmäistä kertaa. Lehden yleensä aloitti Barksin 10-sivuinen juttu ja päätti Paul Murryn Mikki-jatkosarja. Niiden välissä saattoi olla esimerkiksi Iso paha susi -tarina tai Pelle Peloton -juttu. 

1950-luvun huippuvuosina levikki oli yli kolme miljoonaa kappaletta, ja se onkin parhaiten koskaan myynyt yhdysvaltalainen sarjakuvalehti. Tärkeimpänä syynä hyvään menestykseen pidetään yleensä Carl Barksin 10-sivuisia sarjoja, jotka aloittivat lähes joka lehden. 1960-luvulle tultaessa *WDC&S:n* levikki kääntyi laskuun, kuten muidenkin sarjakuvalehtien Yhdysvalloissa. 
 
Barksin jäätyä eläkkeelle 1966 lehdessä alettiin julkaista 1950-luvun Barks-sarjoja uusintoina. Varhaisimpia Barksin kymmensivuisia ei kuitenkaan uusittu. Lehden aloitussarjana saattoi olla myös Tony Stroblin piirtämä uusi juttu. Murryn Mikki-sarja yleensä lopetti lehden kuten ennenkin. Murryn tarinoiden taso laski loppuaikoina ja jatkosarjat muuttuivat 8–10-sivuisiksi vitsisarjoiksi.

Gladstone-yhtiö ryhtyi julkaisemaan *WDC&S*-lehteä 1986 numerosta 511. Murry-perinne jatkui, mutta Murry oli jo jäänyt eläkkeelle, joten tarinat olivat vanhojen juttujen uusintoja. Lehden aloitti yleensä 10-sivuinen Barks-uusinta, joskus myös Daan Jippesin ja Freddy Miltonin yhteistyönä syntynyt Aku-juttu.

Gladstone käänsi englanniksi amerikkalaisille ennennäkemättömiä eurooppalaisia tarinoita ja kertoi taiteilijoiden nimet, mikä oli uutta. Gladstone teki *WDC&S*-lehdestä 64-sivuisen pahvikantisen kiiltäväpaperisen vuonna 1997, numerosta 601 alkaen. 

Vuodesta 2003 lähtien julkaisija oli Gemstone Publishing. Vuonna 2006 Gemstone osti julkaisuoikeudet Floyd Gottfredsonin alun perin sanomalehdissä julkaistuihin Mikki-sarjoihin, ja niitä julkaistiin jatkosarjoina. Gladstonen ja Gemstonen aikana tuli tavaksi, että lehden aloitti usein William Van Hornin lyhyt sarja.

Vuonna 2009 *Walt Disney's Comics And Stories* muuttui hyvin erilaiseksi, kun julkaisijaksi tuli Boom! Studios. Nyt lehdessä esiintyvät Taikaviitta, Superhessu ja monet muut ankkalinnalaiset supersankarihahmot.

## Lähteet

## Aiheesta muualla
*Walt Disney's Comics and Stories INDUCKS
Yhdysvaltain ulkoministeri

**Yhdysvaltain ulkoministeri** () on Yhdysvaltain ulkoministeriön johtaja, päävastuunaan kansainväliset suhteet. Ministeri kuuluu presidentin hallintoon.

Nykyinen ulkoministeri Marco Rubio astui virkaansa 21. tammikuuta 2025.

## Historia
Siirtokuntien kongressi perusti ulkoministerin viran (*Secretary of Foreign Affairs*) 10. tammikuuta 1781. Presidentti George Washington perusti sen uudelleen heinäkuussa 1789. Kongressi antoi osastolle joitain kotimaan asioiden velvollisuuksia, kuten kirjeenvaihtoa, paperien arkistointia ja säilyttämistä ja julkaisua, ja vaihtoi sen nimen ”valtionministeriksi” (*Secretary of State*). Liittovaltion alkuvuosina virka oli usein ponnahduslauta presidenttiyteen.

John Adamsin mukaan ulkoministerin tulisi olla lakia, hallintoa ja historiaa lukenut mies, joka kykenee tiivistelmänomaisesti ymmärtämään "koko maanpäällisen universumimme".

## Tehtävät ja nimittäminen
Ulkoministeri on presidentin pääasiallinen neuvonantaja Yhdysvaltain ulkopolitiikan linjassa ja toteutuksessa. Viime vuosina ministeri on saanut päävastuun Yhdysvaltain toiminnasta ulkomailla joitain sotilasasioita lukuun ottamatta.

Ulkoministeri on Yhdysvaltain presidentin vallanperimysjärjestyksessä neljäs varapresidentin, edustajainhuoneen puheenjohtajan ja ''president pro temporen'' jälkeen.

Virallisesti ulkoministerin nimittää virkaansa Yhdysvaltain presidentti. Nimitykseen tarvitaan kuitenkin myös senaatin enemmistön tuki. Muiden ministeriöiden johtajien tavoin ulkoministerin virkakauden pituus on virallisesti "presidentin tahdosta", eli presidentti voi erotta ulkoministerin koska tahansa ja mistä tahansa syystä.

## Palkka ja etuudet
Ulkoministeri on niin sanottu 1. tason virka. Näin ollen vuonna 2021 ulkoministerin vuosipalkaksi määriteltiin 221 400 dollaria.

## Katso myös
*Luettelo Yhdysvaltain ulkoministereistä

## Lähteet
* Secretaries of State, 1791–2005, United States Department of State.

### Viitteet

## Aiheesta muualla